++++

ΚΑΝΟΝΙΣΜΟΣ ( ΕΟΚ ) αριθ . 210/70 ΤΗΣ ΕΠΙΤΡΟΠΗΣ

της 4ης Φεβρουαρίου 1970

περί τροποποιήσεως του κανονισμού ( ΕΟΚ ) αριθ . 210/69 " περί των γνωστοποιήσεων μεταξύ των Κρατών μελών και της Επιτροπής στον τομέα του γάλακτος και των γαλακτοκομικών προϊόντων "

Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2622/69 ( 2 ) και ιδίως το άρθρο 28 ,

Εκτιμώντας :

ότι το άρθρο 2 του κανονισμού ( ΕΟΚ ) αριθ . 210/69 της Επιτροπής της 31ης Ιανουαρίου 1969 περί των γνωστοποιήσεων μεταξύ των Κρατών μελών και της Επιτροπής στον τομέα του γάλακτος και των γαλακτοκομικών προϊόντων ( 3 ) , όπως τροποποιήθηκε από τον κανονισμό ( ΕΟΚ ) αριθ . 1339/69 ( 4 ) , προβλέπει ότι τα Κράτη μέλη παρέχουν στην Επιτροπή κάθε τρίμηνο πληροφορίες σχετικά με την ταξινόμηση κατά ηλικία των ποσοτήτων βουτύρου που ευρίσκονται σε αποθέματα , οι οποίες έγιναν αντικείμενο αγοράς από τους οργανισμούς παρεμβάσεως

ότι φαίνεται αναγκαίο , για την εκτίμηση των κοινοτικών αποθεμάτων , οι πληροφορίες αυτές να παρέχονται στην Επιτροπή κατά μήνα

ότι , εξ άλλου , ο κανονισμός ( ΕΟΚ ) αριθ . 210/69 δεν προβλέπει γνωστοποιήσεις που αφορούν :

- την ταξινόμηση κατά ηλικία του αποκορυφωμένου γάλακτος εις κόνιν , το οποίο έγινε αντικείμενο αγοράς από τους οργανισμούς παρεμβάσεως ,

- τις ποσότητες αποκορυφωμένου γάλακτος , οι οποίες έχουν χρησιμοποιηθεί εντός των γεωργικών εκμεταλλεύσεων για τη διατροφή ζώων και για τις οποίες έχει παραδοθεί κρέμα γάλακτος στα γαλακτοκομεία ,

- το διαχωρισμό των ποσοτήτων , ανάλογα με την ποιότητα των τυρινών ή τυρινικών αλάτων , του μεταποιηθέντος σε τυρίνη αποκορυφωμένου γάλακτος , για το οποίο ζητήθηκε η ενίσχυση που αναφέρεται στο άρθρο 11 του κανονισμού ( ΕΟΚ ) αριθ . 804/68 ,

- τον αριθμό των τίτλων εγγραφής που έχουν παραδοθεί καθώς και τον αριθμό των αγελάδων , των οποίων το γάλα έχει μεταποιηθεί σε βούτυρο καταναλώσεως βάσει του άρθρου 8 του κανονισμού ( ΕΟΚ ) αριθ . 1105/68 της Επιτροπής της 27ης Ιουλίου 1968 περί των τρόπων χορηγήσεως ενισχύσεων για το αποκορυφωμένο γάλα που προορίζεται για τη διατροφή ζώων ( 5 ) , όπως τροποποιήθηκε τελευταία από τον κανονισμό ( ΕΟΚ ) αριθ . 1487/69 ( 6 ) ,

- ορισμένες πληροφορίες σχετικά με τις προσκλήσεις υποβολής προσφορών κατά την έννοια του άρθρου 2 παράγραφος 2 δεύτερο εδάφιο του κανονισμού ( ΕΟΚ ) αριθ . 1100/68 της Επιτροπής της 26ης Ιουλίου 1968 περί καθορισμού των λεπτομερειών εφαρμογής για τον προκαθορισμό των επιστροφών κατά την εξαγωγή στον τομέα του γάλακτος και των γαλακτοκομικών προϊόντων ( 7 ) , όπως τροποποιήθηκε τελευταία από τον κανονισμό ( ΕΟΚ ) αριθ . 862/69 ( 8 )

ότι είναι αναγκαίο , για την εκτίμηση της καταστάσεως της αγοράς στον τομέα του γάλακτος και των γαλακτοκομικών προϊόντων , να παρέχονται τέτοιες πληροφορίες στην Επιτροπή

ότι μετά τον κανονισμό ( ΕΟΚ ) αριθ . 412/69 της Επιτροπής της 4ης Μαρτίου 1969 περί τροποποιήσεως των κανονισμών ( ΕΟΚ ) αριθ . 1096/68 , 1098/68 και 1100/68 προκειμένου να ληφθούν υπόψη ορισμένες ειδικές περιπτώσεις που δύνανται να παρουσιάζονται κατά την εξαγωγή ορισμένων γαλακτοκομικών προϊόντων ( 9 ) , η παραπομπή του άρθρου 6 παράγραφος 2 του κανονισμού ( ΕΟΚ ) αριθ . 210/69 στο άρθρο 4 παράγραφος 3 του κανονισμού ( ΕΟΚ ) αριθ . 1096/68 της Επιτροπής της 26ης Ιουλίου 1968 περί των πιστοποιητικών εισαγωγής και εξαγωγής στον τομέα του γάλακτος και των γαλακτοκομικών προϊόντων ( 10 ) , πρέπει να αντικατασταθεί από την παραπομπή στο άρθρο 2 παράγραφος 2 του κανονισμού ( ΕΟΚ ) αριθ . 1100/68

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

Το άρθρο 2 του κανονισμού ( ΕΟΚ ) αριθ . 210/69 αντικαθίσταται ως εξής :

" Αρθρο 2

Τα Κράτη μέλη γνωστοποιούν στην Επιτροπή , το αργότερο τη δεκάτη ημέρα κάθε μηνός , όσον αφορά το βούτυρο , το οποίο έγινε αντικείμενο αγοράς από τους οργανισμούς παρεμβάσεως , την ταξινόμηση κατά ηλικία των ποσοτήτων αποθεμάτων κατά το τέλος του προηγουμένου μηνός . "

Αρθρο 2

Το ακόλουθο άρθρο 3α παρεμβάλλεται στον κανονισμό ( ΕΟΚ ) αριθ . 210/69 :

" Αρθρο 3α

Τα Κράτη μέλη γνωστοποιούν στην Επιτροπή , το αργότερο τη δεκάτη ημέρα κάθε μηνός , όσον αφορά το αποκορυφωμένο γάλα εις κόνιν , το οποίο έγινε αντικείμενο αγοράς από τους οργανισμούς παρεμβάσεως , την ταξινόμηση κατά ηλικία των ποσοτήτων αποθεμάτων κατά το τέλος του προηγουμένου μηνός . "

Αρθρο 3

1 . Στο άρθρο 4 παράγραφος 1 του κανονισμού ( ΕΟΚ ) αριθ . 210/69 , το κείμενο υπό α ) του τμήματος Α Ι αντικαθίσταται ως εξής :

" α ) 1 . τις ποσότητες αποκορυφωμένου γάλακτος , οι οποίες έχουν παραχθεί και υποστεί επεξεργασία σε γαλακτοκομεία και πωληθεί σε γεωργικές εκμεταλλεύσεις , όπου το γάλα χρησιμοποιείται για τη διατροφή ζώων και για τις οποίες ζητήθηκαν ενισχύσεις κατά τη διάρκεια του εν λόγω μηνός ,

2 . τις ποσότητες αποκορυφωμένου γάλακτος , οι οποίες έχουν χρησιμοποιηθεί για τη διατροφή ζώων και για τις οποίες παρεδόθη κρέμα γάλακτος στα γαλακτοκομεία . "

2 . Στο άρθρο 4 παράγραφος 1 τμήμα Β πρώτο εδάφιο του κανονισμού ( ΕΟΚ ) αριθ . 210/69 προστίθεται η ακόλουθη περίοδος :

" Οι ποσότητες αυτές κατανέμονται ανάλογα με την ποιότητα των τυρινών και τυρινικών αλάτων που έχουν παραχθεί . "

3 . Στο άρθρο 4 παράγραφος 2 του κανονισμού ( ΕΟΚ ) αριθ . 210/69 προστίθεται η ακόλουθη φράση :

" Γνωστοποιούν επιπλέον τον αριθμό των τίτλων εγγραφής που έχουν εκδοθεί και τον αριθμό των αγελάδων , το γάλα των οποίων έχει μεταποιηθεί σε βούτυρο καταναλώσεως . "

Αρθρο 4

1 . Στο άρθρο 6 του κανονισμού ( ΕΟΚ ) αριθ . 210/69 , η παράγραφος 2 αντικαθίσταται ως εξής :

" 2 . Τα Κράτη μέλη γνωστοποιούν αμελλητί στην Επιτροπή , για τα προϊόντα που αναφέρονται στο άρθρο 1 του κανονισμού ( ΕΟΚ ) αριθ . 804/68 , πληροφορίες σχετικές με τις προσκλήσεις υποβολής προσφορών κατά την έννοια του άρθρου 2 παράγραφος 2 του κανονισμού ( ΕΟΚ ) αριθ . 1100/68 , τις οποίες γνωρίζουν . "

2 . Στο άρθρο 6 του κανονισμού ( ΕΟΚ ) αριθ . 210/69 , παρεμβάλλεται η ακόλουθη παράγραφος 3 :

" 3 . Στην περίπτωση που ένας εξαγωγέας , ο οποίος έχει λάβει μέρος σε πρόσκληση υποβολής προσφορών , κατά την έννοια του άρθρου 2 παράγραφος 2 του κανονισμού ( ΕΟΚ ) αριθ . 1100/68 , εζήτησε πιστοποιητικό εξαγωγής και είναι πλειοδότης , το Κράτος μέλος που εξέδωσε το πιστοποιητικό γνωστοποιεί αμελλητί στην Επιτροπή :

α ) αντίγραφο του κειμένου της προσκλήσεως υποβολής προσφορών ή , ελλείψει αυτού , απαρίθμηση των όρων της ,

β ) τις ποσότητες που πρέπει να παραδοθούν από τον ή τους εξαγωγείς στο πλαίσιο της προσκλήσεως υποβολής προσφορών ,

γ ) το ύψος της προκαθορισμένης επιστροφής καθώς και τη διάρκεια ισχύος του εν λόγω πιστοποιητικού . "

Αρθρο 5

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .

Εγινε στις Βρυξέλλες , στις 4 Φεβρουαρίου 1970 .

Για την Επιτροπή

Ο Πρόεδρος

Jean REY

( 1 ) ΕΕ αριθ . Ν 148 της 28.6.1968 , σ . 13 .

( 2 ) ΕΕ αριθ . Ν 328 της 30.12.1969 , σ . 8 .

( 3 ) ΕΕ αριθ . Ν 28 της 5.2.1969 , σ . 1 .

( 4 ) ΕΕ αριθ . Ν 171 της 12.7.1969 , σ . 11 .

( 5 ) ΕΕ αριθ . Ν 184 της 29.7.1968 , σ . 24 .

( 6 ) ΕΕ αριθ . Ν 186 της 30.7.1969 , σ . 11 .

( 7 ) ΕΕ αριθ . Ν 184 της 29.7.1968 , σ . 14 .

( 8 ) ΕΕ αριθ . Ν 111 της 9.5.1969 , σ . 25 .

( 9 ) ΕΕ αριθ . Ν 54 της 5.3.1969 , σ . 9 .

( 10 ) ΕΕ αριθ . Ν 184 της 29.7.1968 , σ . 2 .